ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
பருவநிலைத் தொழில்முனைதலை ஒரு இயக்கமாக மேற்கொள்ளுமாறு பருவநிலை வீரர்களுக்கு திரு பியூஷ் கோயல் அழைப்பு
பருவநிலை வீரர்களுக்கு மூன்று செயல்திட்டங்களை மத்திய வர்த்தகம், தொழில்கள், நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல் இன்று வழங்கினார்.
பருவநிலை தொழில்முனைதலை ஒரு இயக்கமாக மேற்கொள்ளுமாறு பருவநிலை வீரர்களுக்கு அழைப்பு விடுத்த அவர், பருவநிலை நீதிக்கான புதிய விடியலை இருபத்தி ஓராம் நூற்றாண்டின் கண்டுபிடிப்புகள் உருவாக்குவதை உறுதி செய்யுமாறு அவர்களைக் கேட்டுக்கொண்டார்.
கரி வாயிக்கள் உமிழ்வில் இருந்து வளர்ச்சி மீள வேண்டும் என்றும்
புதுப்பிக்கத்தக்க எரிசக்தி, ஹைட்ரஜன் மற்றும் மின்சார வாகனங்களில் தொழில்துறையின் பங்களிப்பும் முதலீடுகளும் அவசியம் என்றும் அவர் கூறினார். மூன்றாவதாக, வீட்டிலிருந்து மாற்றம் உருவாக வேண்டும் என்றும் இந்தியா முழுவதும் உள்ள குடும்பங்கள் நிலைத்தன்மை மிக்க, இயற்கையான பொருட்களைத் தங்களது தினசரி வாழ்க்கையில் பயன்படுத்த வேண்டும் என்றும் அவர் கேட்டுக் கொண்டார்.
"ஒரே ஒரு பூமி- சூழலியல் குறித்த விவாதம்" என்ற சிறப்பு உரையாடலில் பேசிய அமைச்சர் இவ்வாறு கூறினார். எக்ஸ்போ 2020 கண்காட்சியில் இந்தியா அரங்கு மற்றும் பாம்லா பவுண்டேஷன் ஆகியவை இந்த நிகழ்ச்சிக்கு ஏற்பாடு செய்திருந்தன.
உயிரி எரிபொருட்களைப் பொருத்தவரை இந்தியா வழிகாட்டலாம் என்று கூறிய அவர், நாட்டிற்கான நிலைத்தன்மைமிக்க எதிர்காலத்தை உருவாக்குவதற்கான அரசின் உறுதிக்குச் சான்றாக 2002-ம் ஆண்டு மத்திய பட்ஜெட் அமைந்துள்ளது என்று கூறினார்.
பின்பற்றக்கூடிய திட்டமாக இந்தியாவின் உஜாலா இயக்கம் அமைந்துள்ளது என்று அவர் கூறினார் மேலும் பேசிய திரு கோயல், பருவநிலை தொழில்நுட்ப ஸ்டார்ட்அப் நிறுவனங்கள் 2.1 பில்லியன் அமெரிக்க டாலருக்கும் அதிகமான முதலீடுகளை ஈர்த்துள்ளன என்று அவர் கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803661
பாதுகாப்பு அமைச்சகம்
மின்னணு ஓய்வூதிய உத்தரவு: சரியான திசையில் எடுக்கப்பட்ட புதிய நடவடிக்கை
மத்திய அரசின் டிஜிட்டல் இந்தியா திட்டத்தினை முன்னெடுத்துச் செல்லும் வகையில் அலகாபாத் பாதுகாப்பு கணக்கு  முதன்மைக் கட்டுப்பாட்டு அதிகாரி ஓய்வூதியதாரர்களுக்கு மின்னணு ஓய்வூதியம் செலுத்தும் ஆணைகளை விநியோகிக்க தொடங்கியுள்ளார். ஓய்வூதியங்களை வழங்கும் வங்கிகள், பாதுகாப்பு ஓய்வூதியம் வழங்கும் அலுவலகங்கள், அஞ்சலகங்கள் போன்ற அமைப்புகளுக்கும், இந்த மின்னணு ஓய்வூதியம் வழங்கும் ஆணைகள் விநியோகிக்கப்பட்டுள்ளன. முதல்கட்டமாக அனைத்து கமிஷன்டு அதிகாரிகள், ஜூனியர் கமிஷன்டு அதிகாரிகள், இதர பதவியினர் ஆகியோருக்கு 2017 அக்டோபர் முதல் தொடங்கப்பட்ட இந்த நடைமுறை தற்போது பாதுகாப்பு சிவில் பணி ஓய்வூதியதாரர் உள்ளிட்ட அனைத்து பாதுகாப்பு ஓய்வூதியதாரர்களுக்கும் விரிவாக்கப்பட்டுள்ளது.
பாதுகாப்பு அமைச்சகத்தின்கீழ் செயல்படும் அலகாபாத், பாதுகாப்பு கணக்குகள்  முதன்மைக் கட்டுப்பாட்டாளர் மட்டுமே பாதுகாப்பு பணியாளர்களுக்கான ஓய்வூதிய அனுமதி ஆணைகளை வழங்குகிறது. ராணுவம், கடலோர காவல்படை, பாதுகாப்பு ஆராய்ச்சி மற்றும் மேம்பாட்டு நிறுவனம், ஜெனரல் ரிசர்வ் பொறியியல் படை, எல்லைச் சாலைகள் அமைப்பு, இராணுவ பொறியியல் சேவைகள் மற்றும் பாதுகாப்பு கணக்குத் துறை, பாதுகாப்பு சிவிலியன்கள் உள்ளிட்ட அனைத்து அமைப்புகளுக்கும் இவர் மட்டுமே ஓய்வூதிய ஆணை வழங்குகிறார்.
சாதாரணமான ஓய்வூதிய முறையிலிருந்து மின்னணு ஓய்வூதிய வழங்கும் ஆணைகள் முறைக்கு மாறுவதால், ஓய்வூதிய வினியோகம் மற்றும் ஓய்வூதியம் மாற்றியமைப்பு ஆகியவற்றில் ஏற்படும் கால தாமதம் குறையும் என்று எதிர்பார்க்கப்படுகிறது. பல்வேறு நிலைகளில் தரவு பதிவு செய்யும்போது, ஏற்படும் மனித தவறுகளை குறைப்பதற்கும், இந்த திட்டம் பயன்படும்.
இந்த நடைமுறையின் அடுத்த பெரிய திட்டம் 46 ஆவண அலுவலகங்கள் மற்றும் 2900க்கும் கூடுதலான அலுவலகங்கள் ஆகியவற்றின் ஓய்வூதிய ஆவணங்களை டிஜிட்டல் மயமாக்குவதாகும். அலகாபாத், பாதுகாப்பு கணக்குகள்  முதன்மைக் கட்டுப்பாட்டாளர் அலுவலகத்தின் இந்த திட்டம் ஒரு பதவிநிலை ஒரு ஓய்வூதியம் என்ற திட்டத்தை சிறப்பாக அமலாக்க பெரிதும் உதவும்.
===========
(Visitor Counter : 117
நுகர்வோர் நலன், உணவு மற்றும் பொது விநியோகம் அமைச்சகம்
2019 ஆகஸ்ட் 1 முதல் 2020 ஜூலை 31 வரையிலான ஓராண்டு காலத்திற்கு 40 லட்சம் மெட்ரிக் டன் சர்க்கரை இருப்பை உருவாக்க மத்திய அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு, கீழ்க்காணும் யோசனைகளுக்கு ஒப்புதல் அளித்துள்ளது:
- ஓராண்டுக்கு 40 லட்சம் மெட்ரிக் டன் சர்க்கரை கையிருப்பை உருவாக்குவது, இதற்கு அதிகபட்சம் ரூ.1,674 கோடி செலவாகும் என மதிப்பிடப்பட்டுள்ளது. இருப்பினும் சந்தை விலை, சர்க்கரையின் இருப்பு ஆகியவற்றின் அடிப்படையில் இதனை எந்த நேரத்திலும் திரும்பப் பெறுவதற்கு / திருத்தம் செய்வதற்கு மத்திய உணவு மற்றும் பொது விநியோகத்துறை பரிசீலனை செய்யலாம்.
- இந்தத் திட்டத்தின் கீழ் 3 மாதங்களுக்கு ஒருமுறை சர்க்கரை ஆலைகளுக்கு நிதி வழங்கப்படும். கரும்புக்கான நிலுவைத் தொகை இருந்தால் அது விவசாயிகளின் வங்கிக் கணக்கில் ஆலைகள் சார்பாக நேரடியாக செலுத்தப்படும். எஞ்சியத் தொகை ஏதாவது இருப்பின், அது ஆலையின் கணக்கில் வரவு வைக்கப்படும்.
-----
(Visitor Counter : 91
விவசாயத்துறை அமைச்சகம்
தென்னிந்தியாவின் முதல் மற்றும் நாட்டின் இரண்டாவது விவசாயிகள் ரயிலின் தொடக்க ஓட்டம் அனந்தப்பூர் மற்றும் புது தில்லிக்கிடையே துவக்கி வைக்கப்பட்டது
மத்திய வேளாண் மற்றும் விவசாயிகள் நலன், ஊரக வளர்ச்சி மற்றும் பஞ்சாயத்து ராஜ் அமைச்சர், திரு நரேந்திர சிங் தோமர் மற்றும் ஆந்திரப் பிரதேச முதல்வர் திரு ஜெகன் மோகன் ரெட்டி ஆகியோர், தென்னிந்தியாவின் முதல் மற்றும் நாட்டின் இரண்டாவது விவசாயிகள் ரயிலின்  தொடக்க ஓட்டத்தை அனந்தப்பூர் மற்றும் புது தில்லிக்கிடையே காணொலி காட்சி மூலம் இன்று துவக்கி வைத்தனர்.
வேளாண் பொருளாதாரத்தை வலுப்படுத்த விவசாயிகள் ரயில் உதவும் என்று நிகழ்ச்சியில் பேசிய திரு.நரேந்திர சிங் தோமர் தெரிவித்தார்.
திரு. ஜெகன் மோகன் ரெட்டி பேசுகையில், ஆந்திரப் பிரதேசத்தின் தோட்டக்கலை பொருட்கள் நாட்டின் இதர பகுதிகளை கிசான் ரயில் மூலம் எளிதாக இனிமேல் சென்றைடையும் என்று நம்பிக்கை தெரிவித்தார்.
விழாவுக்கு தலைமை தாங்கிய மத்திய ரயில்வே இணை அமைச்சர் திரு சுரேஷ் சி அங்காடி, வேளாண் பொருட்களை விரைவாக ஒரு இடத்தில் இருந்து இன்னொரு இடத்துக்கு எடுத்து செல்ல கிசான் ரயில் உதவும் என்றார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652599
(Visitor Counter : 151
இளைஞர் நலன் மற்றும் விளையாட்டு அமைச்சகம்
தேசிய விளையாட்டு தினத்தை முன்னிட்டு விளையாட்டு வீரர்களுக்கு கர்னல். ராத்தோர் வாழ்த்து
மத்திய இளைஞர் விவகாரங்கள் மற்றும் விளையாட்டு 
தகவல் மற்றும் ஒலிபரப்பு  இணையமைச்சர் கர்னல். ராஜ்யவர்தன் ராத்தோர் தேசிய விளையாட்டு தினத்தை முன்னிட்டு விளையாட்டு வீரர்களுக்கு தனது வாழ்த்துகளை தெரிவித்துக்கொண்டார். அமைச்சர் தனது டுவிட்டர் பக்கத்தில், ‘இன்று நாம், மேஜர் தியான் சந்த் அவர்களின் பிறந்த நாளை தேசிய விளையாட்டு தினமாக அனுசரிக்கிறோம். நமது வாழ்கை முறையில் விளையாட்டை சேர்த்து, இந்தியாவின் சிறந்த விளையாட்டு வீர்களில் ஒருவரான மேஜர் தியான் சந்த் அவர்களுக்கு மரியாதை செலுத்துவோம்’ என்று தெரிவித்துள்ளார்.
(Visitor Counter : 85
பிரதமர் அலுவலகம்
முன்னாள் பிரதமர் சவுத்ரி சரண் சிங்கின் பிறந்த நாளையொட்டி பிரதமர் அஞ்சலி
(முன்னாள் பிரதமர் திரு.சவுத்ரி சரண் சிங்குக்கு, அவரது பிறந்த தினத்தையொட்டி, பிரதமர் திரு.நரேந்திர மோடி அஞ்சலி செலுத்தினார்.
“சவுத்ரி சரண் சிங் அவர்களை, அவரது பிறந்த நாளையொட்டி நினைவுகூர்கிறேன். சவுத்ரி அவர்கள், முழு அர்ப்பணிப்புடன் நாட்டுக்கு சேவையாற்றினார். நமது கிராமங்களின் மேம்பாட்டுக்காக அவர், சோர்வு இல்லாமல் பணியாற்றினார். நமது விவசாயிகளின் உரிமைகளை எப்போதுமே உறுதிப்படுத்தினார்,” என்று பிரதமர் தெரிவித்துள்ளார்.
பிரதமர் அலுவலகம்
ஆயுஷ்மான் பாரத் மின்னணு இயக்கம் குறித்த திரு பில் கேட்ஸின் கனிவான வார்த்தைகளுக்கு பிரதமர் நன்றி
ஆயுஷ்மான் பாரத் மின்னணு இயக்கம் குறித்த திரு பில் கேட்ஸின் கனிவான வார்த்தைகளுக்கு பிரதமர் திரு நரேந்திர மோடி நன்றி தெரிவித்துள்ளார்.
திரு பில் கேட்ஸின் சுட்டுரை செய்திக்கு பதிலளித்துள்ள பிரதமர்,
“ஆயுஷ்மான் பாரத் மின்னணு இயக்கம் குறித்து கனிவான வார்த்தைகளைத் தெரிவித்த திரு பில் கேட்ஸுக்கு நன்றி.
சுகாதார உள்கட்டமைப்பை மேம்படுத்துவதற்கு, தொழில்நுட்பத்தின் பயன்பாட்டை அதிகரிப்பதற்கு அபரிமிதமான வாய்ப்பு உள்ளது. இந்தப் பாதையை நோக்கி இந்தியா கடினமாக செயலாற்றி வருகிறது”, என்று கூறியுள்ளார்.
பிரதமர் அலுவலகம்
சமீபத்தில் நடைபெற்ற தேர்தலில் வெற்றிபெற்ற கனடா பிரதமர் ஜஸ்டின் ட்ரூடோவிற்கு பிரதமர் மோடி வாழ்த்து
சமீபத்தில் நடைபெற்ற தேர்தலில் வெற்றிபெற்ற கனடா பிரதமர் ஜஸ்டின் ட்ரூடோவிற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்,
“பிரதமர் ஜஸ்டின் ட்ரூடோ அவர்களே!தேர்தலில் வெற்றி பெற்றதற்காக உங்களுக்கு வாழ்த்துக்கள்! இந்தியா-கனடா உறவுகளை மேலும் வலுப்படுத்தவும் உலகளாவிய மற்றும் பலதரப்பு பிரச்சினைகளில் நமது ஒத்துழைப்பை பலப்படுத்தவும் உங்களுடன் தொடர்ந்து பணியாற்றுவதை எதிர்பார்க்கிறேன்”, என்று கூறியுள்ளார்.
PIB Headquarters
மாணவர்கள் மற்றும் பொதுமக்கள் சிப்பெட் குறித்து தெரிந்து கொள்ள ஓர் அரிய வாய்ப்பு
சென்னையில் இயங்கி வரும் மத்திய பிளாஸ்டிக் பொறியியல் மற்றும் தொழில்நுட்ப நிறுவனம் துவக்கப்பட்டு 50 ஆண்டுகள் நிறைவடைவதை முன்னிட்டு, இன்று முதல்  ஜனவரி 19 வரை மாணவர்கள் மற்றும் பொதுமக்கள் பயனடையும் வகையில் ஓபன் ஹவுஸ் கடைபிடிக்கப்படும்.
ஓபன் ஹவுஸ் கடைபிடிக்கப்படும் தினங்களில் பல்கலைக் கழகங்கள், கல்லூரிகள், பள்ளிகள், ஐ.டி.ஐ, பாலிடெக்னிக் மாணவர்கள் மற்றும் பொதுமக்கள் சிப்பெட்டின் திட்டங்கள் மற்றும் செயல்பாடுகள் குறித்து சிப்பெட் வளாகத்திற்கு நேரில் வந்து அறிந்து கொள்ளலாம். மேலும், சிப்பெட்டின் வடிவம் மற்றும் கருவிகள், பிளாஸ்டிக் மறுசுழற்சி, தரப் பரிசோதனை ஆகியவற்றின் உள் கட்டமைப்பு வசதிகளையும் மாணவர்களும், பொதுமக்களும் காணலாம். தமிழகத்தில் உள்ள வேலையில்லா இளைஞர்களுக்காக சிப்பெட் திறன் வளர்ச்சி தொடர்பான பயிற்சி முகாமை நடத்தி வருகிறது. இந்த பயிற்சி மூலம் 100 சதவீத வேலைவாய்ப்பு கிடைக்கும் என்பது குறிப்பிடத்தக்கது. இதற்கு தமிழக திறன் மேம்பாட்டுக் கழகம் நிதியுதவி வழங்கி வருகிறது என்று சென்னை சிப்பெட்டின் முதன்மை இயக்குநர் திரு ஸ்ரீகாந்த் ஷிராலி தனது செய்திக் குறிப்பில் தெரிவித்துள்ளார்.
கூடுதல் தகவலுக்கு சிப்பெட்டின் 044-22254701-06  தொலைபேசி எண்களை தொடர்பு கொள்ளலாம்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 179.91 கோடியைக் கடந்தது
நாட்டில் கடந்த 24 மணி நேரத்தில் 18.18 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 179.91 கோடியைக்  கடந்தது. 2,10,32,993 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 5,185 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,24,31,513 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.71 சதவீதமாக உள்ளது. கடந்த 24 மணி நேரத்தில் 3,614 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 40,559 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.09 சதவீதமாக உள்ளது.
கடந்த 24 மணி நேரத்தில் 8,12,122 கொவிட் பரிசோதனைகள் செய்யப்பட்டன. இதுவரை சுமார் 77.77 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.52 சதவீதமாக உள்ளது. தினசரித் தொற்று விகிதம் 0.44 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1805270
பிரதமர் அலுவலகம்
கத்தார் அமீருடன் பிரதமரின் தொலைபேசி உரையாடல்
பிரதமர் திரு.நரேந்திர மோடி, கத்தார் நாட்டின் அமீர் மேதகு தமீம் பின் அகமது அல் தானியுடன் தொலைபேசியில் உரையாடினார்.
திரு.மோடி சுட்டுரை வாயிலாக வெளியிட்டுள்ள செய்தியில், “கத்தார் நாட்டு அமீர் மேதகு தமீம் பின் அகமது அல் தானி அவர்களுடன் இன்று நல்ல உரையாடலை நிகழ்த்தினேன். கொவிட்-19 தொற்றுக்கு எதிரான இந்தியாவின் போராட்டத்திற்கு அவர் அளித்து வரும் ஆதரவுக்காகவும், உதவிக்காகவும் நான் நன்றி கூறினேன். கத்தார் நாட்டில் உள்ள இந்திய சமூகத்தின் மீது காட்டி வரும் அக்கறைக்காக, நமது நன்றியை அவரிடம் தெரிவித்தேன்“ என்று கூறியுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அகில இந்திய சுற்றுலா வாகன  விதிகள், 2021-ஐ மாற்றி அமைப்பதற்கான வரைவு அறிவிக்கை வெளியிடப்பட்டுள்ளது
சாலை போக்குவரத்து மற்றும் நெடுஞ்சாலைகள் அமைச்சகம், 11 நவம்பர் 2022 அன்று அகில இந்திய சுற்றுலா வாகன  விதிகள், 2021-ஐ மாற்றி அமைப்பதற்காக ஜி.எஸ்.ஆர். 815 வரைவு அறிவிக்கையை வெளியிட்டுள்ளது.
2021-ல் அறிவிக்கப்பட்ட விதிகள், சுற்றுலா வாகனங்களுக்கான அனுமதி முறையை நெறிப்படுத்துதல் மற்றும் எளிமைப்படுத்துவதன் மூலம் இந்தியாவில் சுற்றுலாத் துறைக்கு குறிப்பிடத்தக்க ஊக்கத்தை அளிப்பதாக அமைந்தருந்தன.
இப்போது, முன்மொழியப்பட்டுள்ள அனைத்திந்திய சுற்றுலா வாகன  விதிகள்- 2022-ன் மூலமாக, சுற்றுலா அனுமதி முறை மேலும் நெறிப்படுத்தப்பட்டு வலுப்படுத்தப்படும்.
முன்மொழியப்பட்டுள்ள விதிகளின் முக்கிய அம்சங்கள் பின்வருமாறு:
1.அனைத்திந்திய அனுமதி விண்ணப்பதாரர்களுக்கான நடைமுறையை எளிதாக்குவதற்கும், இணக்கச் சுமையைக் குறைப்பதற்கும், அங்கீகாரம் மற்றும் அகில இந்திய சுற்றுலா அனுமதி ஆகியவை ஒன்றுக்கொன்று சார்பற்றதாக மாற்றப்பட்டுள்ளன.
2.சுற்றுலா வாகனங்களில் உள்ள பல வகைகளில், குறைந்த திறன் கொண்ட வாகனங்களுக்கு  குறைந்த அனுமதிக் கட்டணங்கள் முன்மொழியப்பட்டுள்ளன. குறைந்த இருக்கை வசதி கொண்ட, சிறிய வாகனங்களைக் கொண்ட சிறிய சுற்றுலா வாகன இயக்கதாரர்களுக்கு இது பெரிய அளவில் நிதி நிவாரணத்தை அளிக்கும் என்று எதிர்பார்க்கப்படுகிறது. ஏனெனில், அவர்கள் இப்போது தங்கள் வாகனம் அல்லது வாகனங்களின் இருக்கைத் திறனுக்கு ஏற்ப குறைந்த கட்டணத்தை மட்டுமே செலுத்த வேண்டியிருக்கும்.
3.மின்சார வாகனங்களை அதிக எண்ணிக்கையில் பயன்படுத்துவதை ஊக்குவிக்க, வாகன இயக்க நிறுவனத்தினருக்கு எந்த செலவும் இல்லாமல் நெறிப்படுத்தப்பட்ட ஒழுங்குமுறை அமைப்பு முன்மொழியப்பட்டுள்ளது.
இது தொடர்பாக முப்பது நாட்களுக்குள் சம்பந்தப்பட்ட அனைத்து தரப்பினரிடமிருந்தும் கருத்துகள் மற்றும் ஆலோசனைகள் வரவேற்கப்படுகின்றன.
இளைஞர் நலன் மற்றும் விளையாட்டு அமைச்சகம்
கேலோ இந்தியா பல்கலைக்கழக விளையாட்டுக்கள் 2021ஐக் குடியரசு துணைத்தலைவர் எம். வெங்கய்ய நாயுடு நாளை தொடங்கிவைப்பார்
இரண்டாவது கேலோ இந்தியா பல்கலைக்கழக விளையாட்டுக்கள் 2021ஐ பெங்களூரு ஸ்ரீ காண்டீரவா உள்விளையாட்டரங்கில் குடியரசு துணைத்தலைவர் எம். வெங்கய்ய நாயுடு ஞாயிறன்று தொடங்கிவைப்பார். கர்நாடக ஆளுநர் திரு தாவர் சந்த் கெலாட், மத்திய உள்துறை அமமைச்சர் திரு அமித் ஷா, முதலமைச்சர் திரு பசவராஜ் பொம்மை, மத்திய நிதி மற்றும் பெருநிறுவனங்கள் துறை அமைச்சர் திருமதி நிர்மலா சீதாராமன், மத்திய இளைஞர்நலன் மற்றும் விளையாட்டுக்கள் துறை அமைச்சர் திரு அனுராக் சிங் தாக்கூர், இணையமைச்சர் திரு நிதிஷ் ப்ரமாணிக் கர்நாடக இளையோருக்கு அதிகாரமளித்தல் துறை அமைச்சர் மற்றும் விளையாட்டுக்கள் துறை அமைச்சர் திரு நாராயண கௌடா ஆகியோர் கவுரவ விருந்தினர்களாகப் பங்கேற்பார்கள். கர்நாடகாவின் வளமான கலாச்சார பாரம்பரியத்தின் சாரத்தைப் பிரதிபலிக்கும் வகையில் வடிவமைக்கப்பட்டுள்ள கலாச்சார நிகழ்வுகளைக் காண்பதற்கு நாடு முழுவதிலுமிருந்து பிரதிநிதிகள் உட்பட 2500 பேர் அரங்கத்தில் கூடுவார்கள். மாநிலத்தின் தொழிநுட்ப வளர்ச்சியை வெளிப்படுத்தும் விதமாக பார்வையாளர்களைக் கவரும் லேசர் ஒளிக்கற்றை உள்ளிட்ட நிகழ்ச்சிகள் நடைபெறும்.
கர்நாடக மாநில அரசு மற்றும் இந்திய விளையாட்டுக்கள் ஆணையம் ஆகியவற்றின் ஒப்பற்ற ஆதரவுடன் ஜெயின் பல்கலைக்கழகத்தில் நடைபெறும் கேலோ இந்தியா பல்கலைக்கழக விளையாட்டுக்கள் 2021 இந்தியாவின் மிகப்பெரிய விளையாட்டு நிகழ்வாகவும் பெருந்தொற்றுக்குப்பின் முதன்முறையாகத் திரளான மக்கள் பங்கேற்கும் போட்டிகளாகவும் இருக்கும்.
விளையாட்டு அரங்கிற்கு வெளியே பயன்படுத்தப்படும் அனைத்துப் பொருட்களும் மீண்டும் பயன்படுத்தக்கூடியவையாகும். விளையாட்டு வீரர்களை அழைத்துவர மின்சார வாகனங்கள் பயன்படுத்தப்படும். மல்லக்கம்பா, யோகாசனம்பி போன்ற உள்ளூர் விளையாட்டுக்கள் உள்ளிட்ட 20 பிரிவுகளில் போட்டிகள் நடைபெறும். 200க்கும் அதிகமான பல்கலைக்கழகங்களைச் சேர்ந்த 3879 போட்டியாளர்கள் பங்கேற்பார்கள்.
தொடக்கவிழா பற்றி தெரிவித்த மாநில அமைச்சர் திரு நாராயண கௌடா, " மத்திய மாநில அமைச்சர்களுடன் பிரகாஷ் படுகோனே, பங்கஜ் அத்வானி, அஞ்சு பாபி ஜார்ஜ், அஸ்வினி நாச்சப்பா, ரீத் ஆப்ரஹாம் உள்ளிட்ட புகழ்பெற்ற விளையாட்டு ஆளுமைகளும் பங்கேற்பார்கள்" என்றார்.
மேலும் விவரங்களுக்கு இந்த ஆங்கில செயதிக் குறிப்பைக் காணவும்: https://pib.gov.in/PressReleasePage.aspx?PRID=1819281
தொழிலாளர் மற்றும் வேலைவாய்ப்பு அமைச்சகம்
ஊழியர் வருங்கால வைப்பு நிதி அலுவலகம் தனது ஓய்வூதியதாரர்களுக்கு ரூ.764 கோடி வழங்கியது
ஊழியர் வருங்கால வைப்பு நிதித் திட்டத்தின் கீழ் 65 லட்சம் ஓய்வூதியதாரர்கள் உள்ளனர். நாடெங்கும் அமலில் இருக்கும் கொவிட்-19 முடக்க நிலையினால் ஓய்வூதியதாரர்களுக்கு சிக்கல் ஏதும் ஏற்படக்கூடாது என்ற நோக்கத்தில், ஏப்ரல் 2020 மாதத்திற்கான ஓய்வூதியத்தை முன்னதாகவே அளிக்க, ஊழியர் வருங்கால வைப்பு நிதி அலுவலகத்தின் 135 கள அலுவலகங்களும் நடவடிக்கை எடுத்துள்ளன.
எல்லாப் பிரச்சனைகளையும் சமாளித்து, இந்த அலுவலகத்தின் அலுவலர்களும், பணியாளர்களும், இந்தியா முழுவதும் உள்ள ஓய்வூதியம் பட்டுவாடா செய்யும் வங்கிகளுக்கு ரூ.764 கோடியை அனுப்பி வைத்துள்ளனர். குறித்த காலத்திற்குள் ஓய்வூதியதாரர்களின் வங்கிக் கணக்குகளில் ஓய்வூதியத்தை வரவு வைப்பதை உறுதிப்படுத்துமாறு அனைத்து வங்கிக் கிளைகளும் அறிவுறுத்தப்பட்டுள்ளன.
(
நிதி அமைச்சகம்
பிரதமர் முத்ரா யோஜனா  திட்டம் தொடங்கப்பட்டதிலிருந்து 40.25 கோடிக்கும் மேற்பட்ட ரூ.22.95 லட்சம் கோடி மதிப்பில் கடன் வழங்கப்பட்டுள்ளது
பிரதமர் முத்ரா யோஜனா திட்டம்  2015-ம் ஆண்டு ஏப்ரல் 8-ம் தேதியன்று, கார்ப்பரேட் அல்லாத, பண்ணை சாரா சிறு மற்றும் குறு தொழில்முனைவோர் வருமானம் ஈட்டும் வகையில், ரூ.10 லட்சம் வரை பிணையில்லாமல் எளிதாக கடன் வழங்கும் நோக்கத்துடன் பிரதமர் திரு.நரேந்திர மோடியால் தொடங்கப்பட்டது. இத்திட்டத்தின் கீழ் வங்கிகள், வங்கி அல்லாத நிதி நிறுவனங்கள் , மைக்ரோ நிதி நிறுவனங்கள்  மற்றும் இதர நிதி இடைத்தரகு நிறுவனங்கள் கடன் வழங்குகின்றன.
பிரதமர் முத்ரா யோஜனா திட்டத்தின் வெற்றிகரமான 8-வது ஆண்டு நிறைவைக் குறிக்கும் வகையில், மத்திய நிதி மற்றும் கார்ப்பரேட் விவகாரங்களுக்கான அமைச்சர் திருமதி. நிர்மலா சீதாராமன் கூறுகையில், “பிரதமர் திரு.நரேந்திர மோடியின் தொலைநோக்கு தலைமையின் கீழ் கொண்டு வரப்பட்ட இந்தத் திட்டம் குறுந்தொழில் நிறுவனங்கள் எளிதாகவும், சிரமமில்லாமலும் கடனுதவி பெறவும், ஏராளமான இளம் தொழில் முனைவோர் தங்கள் தொழில்களை தொடங்கவும் உதவியுள்ளது” என்றார்.
அனைவரையும் நிதிக் கட்டமைப்பிற்குள் கொண்டு வந்த பிரதமர் முத்ரா யோஜனா திட்டத்தின் 8-வது ஆண்டு நிறைவைக் கொண்டாடும் வேளையில், இத்திட்டத்தின் சில முக்கிய அம்சங்கள் மற்றும் சாதனைகளைப் பார்ப்போம்:
இத்திட்டம் மூன்று தூண்களை அடிப்படையாகக் கொண்டு செயல்படுத்தப்பட்டு வருகிறது. அவையாவன,
• வங்கி சேவை இல்லாதவர்களுக்கு வங்கி சேவையை வழங்குதல்
• பாதுகாப்பற்றவர்களுக்கு பாதுகாப்பு அளித்தல்
• நிதியற்றவர்களுக்கு நிதியளித்தல்
அம்சங்கள்
•நிதியின் தேவை மற்றும் வணிகத்தின் முதிர்வு நிலை ஆகியவற்றின் அடிப்படையில் கடன்கள் மூன்று வகைகளாகப் பிரிக்கப்பட்டுள்ளன. அவை சிஷூ , கிஷோர் , தருண் .
•ஆர்பிஐ வழிகாட்டுதல்களின்படி கடன் வழங்கும் நிறுவனங்களால் வட்டி விகிதம் தீர்மானிக்கப்படுகிறது. செயல் முதலீட்டை பொறுத்தவரை, கடன்தாரர் பெற்றிருக்கும் கடன் தொகை மீது நாட்களின் எண்ணிக்கையின் அடிப்படையில் மட்டும் வட்டி விதிக்கப்படும்.
24.03.2023 வரை பிரதமர் முத்ரா யோஜனா திட்டத்தின் சாதனைகள்
• திட்டம் தொடங்கப்பட்டதில் இருந்து ரூ.23.2 லட்சம் கோடி ரூபாய் மதிப்பிலான 40.82 கோடிக்கும் அதிகமான கடன்கள் வழங்கப்பட்டுள்ளன. மொத்தக் கடன்களில் ஏறத்தாழ 21% புதிய தொழில்முனைவோருக்கு வழங்கப்பட்டுள்ளது.
பெண் தொழில்முனைவோருக்கு மொத்தக் கடன்களில் தோராயமாக 69% கடன்களும், எஸ்சி/எஸ்டி/ஓபிசி பிரிவினருக்கு 51% கடன்களும் வழங்கப்பட்டுள்ளன.
இத்திட்டம் தொடங்கப்பட்டதிலிருந்து கொரோனா தொற்று காரணமாக 2020-21 நிதியாண்டு தவிர மற்ற ஆண்டுகளில் அதன் இலக்குகள் எட்டப்பட்டுள்ளன.
மனித வள மேம்பாட்டு அமைச்சகம்
மத்திய மனிதவள மேம்பாட்டுத்துறை அமைச்சகத்துக்கு உட்பட்ட ’கல்வி’ குறித்து ஆய்வு
டாக்டர். முரளி மனோகர் ஜோஷி எம்.பி. தலைமையிலான மதிப்பீ்ட்டு குழு , கல்வி குறித்து ஆய்வு செய்து, மக்களவையில் அறிக்கை தாக்கல் செய்ய உள்ளது. இதன் முக்கியத்துவத்தை கருத்தில் கொண்டு, இக்குழு உயர்க்கல்வி குறித்த ஆலோசனைகள், கருத்துக்கள் அடங்கிய தீர்மானங்களை வரவேற்க முடிவு செய்துள்ளது. தனிப்பட்ட நபர்கள் / நிபுணர்கள் / பொது / அமைப்புகள் / குழுக்கள் / இத்துறையுடன் தொடர்புடையவர்கள் மற்றும் பிறர் / இப்பிரிவில் ஆர்வம் உடையவர்கள் ஆகியோரிடம் இருந்து கருத்து கேட்க முடிவு செய்துள்ளது.
கல்வி குறித்து தங்களுடைய கருத்துகள் / ஆலோசனைகளை தெரிவிக்க விருப்பம் உள்ள அனைவரும், ஆங்கிலம் அல்லது இந்தி மொழியில் தங்களுடைய தீர்மானங்களை, இயக்குநர், மக்களவை செயலகம், அறை எண்.422, நான்காவது தளம், பார்லிமென்ட் ஹவுஸ் அனெக்ஸ், புதுடெல்லி – 110001 என்ற முகவரிக்கோ அல்லது 011-23019582 என்ற எண்ணுக்கு தொலைநகல் மூலமோ அல்லது comestimate@sansad.nic.in என்ற மின்னஞ்சலுக்கோ இந்த அறிவிப்பு வெளியான ஒரு மாதத்துக்குள் அனுப்பி வைக்க வேண்டும்.
இந்த குழுவுக்கு அனுப்பி வைக்கப்படும் தீர்மானங்கள், குழுவின் ஆவணங்களின் ஒரு பகுதியாக எடுத்துக் கொள்ளப்படும். மேலும், அவை ரகசியத்துக்குரியவையாக கருதப்படும். அவை வேறு யாருக்கும் அனுப்பப்பட மாட்டாது. இதுபோன்ற நடவடிக்கைகள் குழுவின் உரிமையை மீறும் செயல் என்பதால் ரகசியம் பாதுகாக்கப்படும்.
தீர்மானத்தை அளிப்பதுடன், குழு முன்பு நேரில் ஆஜராக விருப்பம் உள்ளவர்கள், குழுவின் பரிசீலனைக்கு அதை தெரிவிக்க வேண்டும் என்று கேட்டுக் கொள்ளப்படுகிறார்கள். இருப்பினும், இந்த விஷயத்தில் குழுவின் முடிவே இறுதியானது.
பிரதமர் அலுவலகம்
உத்கல தினத்தன்று ஒடிசா மக்களுக்குப் பிரதமர் வாழ்த்து தெரிவித்துள்ளார்
உத்கல தினத்தன்று ஒடிசா மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். ஒடியா கலாச்சாரம் உலகளவில் போற்றப்படுகிறது என்றும், இந்தியாவின் வளர்ச்சிக்கு ஒடியா மக்கள் சிறப்புமிக்க பங்களிப்பைத் தந்திருக்கிறார்கள் என்றும் அவர் கூறியுள்ளார்.
டுவிட்டரில் பிரதமர் கூறியிருப்பதாவது -
“உத்கல தினத்தின் சிறப்பான விழாவையொட்டி ஒடிசா மக்களுக்கு நல்வாழ்த்துக்கள். இந்தியாவின் வளர்ச்சிக்கு ஒடியா மக்கள் சிறப்புமிக்க பங்களிப்பைத் தந்திருக்கிறார்கள், ஒடியா கலாச்சாரம் உலகளவில் போற்றப்படுகிறது. வரவிருக்கும் காலங்களில் ஒடிசாவின் மேம்பாட்டுக்கு நான் பிரார்த்திக்கிறேன்”.
ரசாயனம் மற்றும் உரங்கள் அமைச்சகம்
விவசாயிகளின் தேவையை பூர்த்தி செய்வதற்காக 27,500 மெட்ரிக் டன்கள் உரம் தூத்துக்குடி துறைமுகத்துக்கு வந்தடைந்தது
ஃபெர்டிலைசர்ஸ் அன்டு கெமிக்கல்ஸ் திருவாங்கூர் லிமிடெட்  நிறுவனம் இறக்குமதி செய்த மியூரியேட் ஆஃப் பொட்டாஷ் என்னும் உரத்தை தாங்கிய மூன்றாவது கப்பல் தூத்துக்குடி துறைமுகத்தை திங்களன்று வந்தடைந்தது.
விவசாயிகளின் தேவையை பூர்த்தி செய்வதற்காக 27,500 மெட்ரிக் டன்கள் மியூரியேட் ஆஃப் பொட்டாஷ் உரம் இறக்குமதி செய்யப்பட்டுள்ளது. சரக்கை இறக்கி மூட்டைகளில் கட்டும் பணி தொடர்ந்து நடைபெற்று வருகிறது.
இதன் மூலம், இந்த வருடத்தில் 82,000 மெட்ரிக் டன்கள் மியூரியேட் ஆஃப் பொட்டாஷ் உரம் இறக்குமதி செய்யப்பட்டுள்ளது. மொத்தம் மூன்று இறக்குமதி ஆர்டர்களை ஃபேக்ட் நிறுவனம் செய்திருந்தது.
மத்திய ரசாயனம் மற்றும் உர அமைச்சகத்தின் கீழ் செயல்படும் பொதுத்துறை நிறுவனமான ஃபேக்ட்-இன் முக்கிய தயாரிப்பான ஃபேக்டம்பாஸ் மற்றும் மியூரியேட் ஆஃப் பொட்டாஷ் ஆகியவை இணைந்த உரக்கலவையை தென்னிந்திய விவசாயிகள் மிகவும் விரும்புகிறார்கள்.
இந்த ஆண்டில் இன்னும் இரண்டு 'பார்சல்களை' கொண்டு வர இந்த நிறுவனம் திட்டமிட்டுள்ளது. முன்னதாக, காரிப் பருவத்தில் விவசாயிகளின் தேவைகளைப் பூர்த்தி செய்வதற்காக இரண்டு கப்பல்களில் மியூரியேட் ஆஃப் பொட்டாஷையும், ஒரு தொகுப்பு என் பி கே-வையும் ஃபேக்ட் இறக்குமதி செய்தது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1668085
பிரதமர் அலுவலகம்
இந்திய கிரிக்கெட் வீரர் சலீம் துரானியின் மறைவுக்கு பிரதமர் இரங்கல்
பிரதமர் திரு நரேந்திர மோடி இந்திய கிரிக்கெட் வீரர் சலீம் துரானியின் மறைவுக்கு ஆழ்ந்த இரங்கலை தெரிவித்துள்ளார்.
இதுகுறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“சலீம் துரானி, மிகப்பெரும் ஆற்றல் கொண்டவர், தன்னுள்ளே ஒரு கிரிக்கெட் பல்கலைக்கழகம், கிரிக்கெட் உலகில் இந்தியாவின் எழுச்சிக்கு முக்கிய பங்காற்றினார். மைதானத்திற்கு உள்ளேயும் வெளியேயும் அவர் தனது தனித்துவமான பாணிக்கு பெயர் பெற்றவர். அவரது மறைவால் வேதனை அடைந்தேன். அவரது குடும்பத்தினருக்கும் நண்பர்களுக்கும் அனுதாபங்கள். அவரது ஆன்மா சாந்தியடையட்டும்’’.
“சலீம் துரானி அவர்கள் குஜராத்துடன் நீண்டகால தொடர்பு கொண்டிருந்தார். சௌராஷ்டிரா மற்றும் குஜராத் அணிக்காக சில ஆண்டுகள் அவர் விளையாடினார். குஜராத்தையும் தனது இருப்பிடமாகக் கொண்டிருந்தார். அவருடன் பழகும் வாய்ப்பு எனக்கு கிடைத்தது, அவரது பன்முக ஆளுமையால் மிகவும் ஈர்க்கப்பட்டேன். அவரது இழப்பு ஈடு செய்யமுடியாதது’’
பிரதமர் நரேந்திரமோடி, முன்னாள் இந்திய கிரிக்கெட் வீரர் சலீம் துரானி உடனான தனது சந்திப்பு பற்றிய படங்களையும் பகிர்ந்து கொண்டுள்ளார்.